Up-75/96
Natisni
Opravilna št.:
Up-75/96
Datum odločitve:
23. 4. 1996
Objavljeno:
OdlUS V, 78
ECLI:
ECLI:SI:USRS:1996:Up.75.96
Akt:
Ustavna pritožba M.Z. zoper sodbo Temeljnega sodišča v Celju, Enote v Velenju, št. P 16/93 z dne 19.11.1993

Ustavna pritožba zoper izvršilni sklep Okrajnega sodišča v Ljubljani št. 93/96 z dne 20.2.1996
Izrek:
Ustavna pritožba M.Z. zoper sodbo Temeljnega sodišča v Celju, Enote v Velenju se zavrže.

Ustavna pritožba zoper izvršilni sklep Okrajnega sodišča v Ljubljani se ne sprejme.
Evidenčni stavek:
Niti predlog za obnovo postopka, ki je bil kot prepozen zavržen, niti predlog za izvršbo pravnomočnega posamičnega akta, ki ga izpodbija ustavna pritožba, ne vplivata na tek roka iz prvega odstavka 52. člena Zakona o Ustavnem sodišču.
Geslo:
Rok za vložitev ustavne pritožbe.
Pravna podlaga:
Zakon o Ustavnem sodišču (ZUstS), 82., 1. al. 1. odst. in 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
19. 3. 1996
Vrsta odločitve:
sklep
Vrsta rešitve:
zavrženje
Dokument:
US17848
Dokument v PDF obliki:
Up-75-96.pdf
114 KB
Prenesite datoteko
Up-75/96
23. april 1996
S K L E P
Ustavno sodišče je v postopku za preizkus ustavne pritožbe M.Z. iz L. na seji senata dne 23.4.1996
s k l e n i l o :
1. Ustavna pritožba M.Z. zoper sodbo Temeljnega sodišča v Celju, Enote v Velenju, št. P 16/93 z dne 19.11.1993 se zavrže.
2. Ustavna pritožba zoper izvršilni sklep Okrajnega sodišča v Ljubljani št. 93/96 z dne 20.2.1996 se ne sprejme.
O b r a z l o ž i t e v
1. Pritožnik izpodbija pravnomočno sodbo, izdano 19.11.1993.
Pritožba zoper to sodbo je bila po njegovih navedbah zavrnjena s sodbo 15.6.1994. Predlog za obnovo postopka je bil pravnomočno zavržen kot prepozen.
2. Ustavna pritožba je vložena 19.3.1996.
3. Ustavna pritožba je vložena tudi zoper izvršilni sklep, izdan na temelju pravnomočne sodbe, vendar ne zaradi kršitev človekovih pravic ali temeljnih svoboščin, ki bi nastale s tem sklepom, temveč iz razlogov, ki se tičejo izpodbijane sodbe.
4. Ustavno pritožbo je mogoče vložiti v 60 dneh od dneva vročitve izpodbijanega posamičnega akta. V skladu z 82. členom Zakona o Ustavnem sodišču (Uradni list RS, št. 15/94) začne ta rok za izpodbijanje posamičnih aktov, vročenih pred dnevom uveljavitve tega zakona, teči najkasneje z dnem njegove uveljavitve.
5. Rok za vložitev ustavne pritožbe je v obravnavanem primeru očitno zamujen. Predlog za obnovo postopka, ki je bil zavržen, na tek tega roka ne more vplivati.
Prav tako sklep o izvršbi pravnomočne sodbe ne ustvari novega 60 dnevnega roka za ustavno pritožbo zoper to sodbo.
6. Da bi bila z izvršilnim sklepom samim kršena katera od pritožnikovih človekovih pravic ali temeljnih svoboščin, pritožnik ne navaja in ne utemeljuje in take kršitve v predloženem sklepu ni videti.
Kolikor je torej ustavna pritožba izrecno uperjena zoper izvršilni sklep, je očitno, da kršitve človekove pravice in temeljne svoboščine ni.
7. Ustavno pritožbo zoper sodbo je bilo torej treba kot prepozno zavreči, ustavne pritožbe zoper izvršilni sklep pa ni bilo mogoče sprejeti.
Ustavno sodišče je sprejelo ta sklep na podlagi prve alinee prvega odstavka in prve alinee drugega odstavka 55. člena Zakona o Ustavnem sodišču v senatu v sestavi: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj